‘n Huisie by die see | Net nog 'n paar gedagtes
← Dis heerlike lente! ♪ ♪ ♪ ♪♪♪
A week for gardening ideas →
Posted on September 16, 2016 by Maree Clarkson
Ek droom al jare van ’n huisie by die see…
My droomhuisie êrens op ’n Suid-Afrikaanse kus….. Gemengde media – Ink, W&N waterverf en Akriel op Arches 300gsm ©Maree Clarkson
Sien SONDAGSIESTA in die groep Afrikaans
Pak op, pak op,
sit jou goedjies op jou kop
Môre gaan ons weg, ver van die weg
wanneer hou die dinge op
swaarkry lê net voor,
die blou berge oor.
Overberg se mens, is ek gebore.
Op die plek Skipskop, nes my pa en sy pa ook.
Hier deur die duine, loop ons spore
Hier op die beach, hier langs die see is ek getoeë.
Maar wat ken ek anders, as die blou dam se branders
en die wolke en winde wat hier waai
Verkoop jou bootjie, pak op jou goedjies
sê maar so long, Skipskop, Skipskop sê goodbye.
Die linkerhand, of die regterhand
watse kant lê die pad, misverstand
’seblief meneer, ag sê my tog weer
is dít die pad wat ons moet môre vat
’n stukkie lê hier, en ’n stukkie lê daar
die stukkies van my lewe, hulle lê baie deurmekaar
so tel op, tel op vir shorty, en vir pop,
gaan haal vir Apie en hou daai kindjie dop.
Maar wat ken ek anders
as die blou dam se branders
die wolke en die winde wat hier waai
verkoop jou bootjie, pak op jou goedjies,
sê maar so long,
Posted in afrikaanse blog	| Tagged huisie by die see, kus
10 thoughts on “‘n Huisie by die see”
September 16, 2016 om 06:17
Sjoe dis baie mooi. My oupa het ‘n liefde gehad vir “kaapse huisies” soos hy dit genoem het en het by elke vlooimark, dankfees, second hand shops ens. sulke stukkies soos die gaan uitsnuffel. Die hele huis het vol van hulle gehang. Hierdie pragtige kunswerk bring soveel mooi memories terug.
September 16, 2016 om 06:59
Groot dankie Hasie! Wens ek kon jou oupa se versameling gesien het!
September 16, 2016 om 08:46
Dis meestal maar net prints. die regte goed is maar duur. Ek sal ‘n punt daarvan maak om dit af te neem.
September 16, 2016 om 06:41
Skipskop is nie ver van waar ek grootgeword het nie. Oom Daantjie Nefd het altyd vir my pa vis gebring in ruil vir skaapvleis.
September 16, 2016 om 07:00
So dis ‘n plek? Interessant Toorts! Ek verkies die skaapvleis!
September 16, 2016 om 07:05
Ja, dis ‘n plek hier aan die suidpund van Afrika. In die laat 1970’s, vroeg 1980’s het die regering baie grond uitgekoop by die boere. Die hele kuslyn by Bredasdorp is uitgekoop. ‘n deel van die grond is by die De Hoop Natuurreservaat gesit, (die seegrond wat aan my pa behoort het, ook) en die grootste gedeelte het die Overberg Toetsbaan ( deesdae DENEL) en ‘n lugmagbasis geword. Die hele dorpie, Skipskop, is ontruim, die mense hervestig. Dit was blankes sowel as kleurlinge. Dit was ‘n baie traumatiese tyd vir baie mense hier by ons.
September 16, 2016 om 07:47
Dankie vir die terugvoer Toorts, baie interessant! Mens leer iets nuuts elke dag.
September 16, 2016 om 08:20
Ook ek droom van huisie by die see
Zal bij dromen blijven
Ek woon 2 uur rijden van die see … Als ek er kom voelt het als thuiskomen
Dankie vir die inloer bij mij (ek probeer een heel klein beetje jou taaltje te schrijven )
September 16, 2016 om 12:12
September 17, 2016 om 04:51
Baie dankie Hester!
23 198 ste persoon wat hier inloer! Baie dankie en welkom! Hoop jy loer weer in.